ბრიტანული პროგრესული როკ ჯგუფი პინკ ფლოიდი ცნობილია იმით, რომ ჩაწერილი აქვს არაერთი კომპოზიცია, რომელიც ოფიციალური სახით არასოდეს გამოცემულა. მოცემულ სიაში წარმოდგენილია მხოლოდ ისეთი კომპოზიციები, რომელთა არსებობა ოფიციალურად არის დადასტურებილი. ჩანაწერთა დიდი ნაწილი წარმოდგენილია სხვადასხვა ბუტლეგზე.

სიდ ბარეტის პერიოდის გამოუცემელი მასალა
---------------------------------------

### I Get Stoned (Stoned Alone)

I Get Stoned არის სიდ ბარეტის სიმღერა, ჩაწერილი 1966 წლის შემოდგომაზე. სავარაუდოდ, პირველი სტრიქონებია „Living Alone/I Get Stoned". სიმღერის ძირითადი ფირები დაკარგულია, თუმცა „Living Alone"-ის სათაურით 2 სიმღერიანი დემო ფირი ჩაიწერა სიდის ალბომის *Barrett* მომზადების პერიოდში, 1970 წელს. ცნობილია, რომ ეს 2 სიმღერიანი დემო კვლავ ინახება EMI-ს არქივში.

### Pink Theme

„Pink Theme" არის ჯგუფის კომპოზიცია, რომელიც სრულდებოდა 1966 წელს. ვარაუდობენ, რომ იგი ინსტრუმენტული ნომერი იყო. ჯგუფმა ის ჩაწერა ლონდონში, ყველა წმინდანის სახელობის საეკლესიო დარბაზში, 1966 წლის 14 ოქტომბერს. თუმცა, ეს ან სხვა ჩანაწერი არსად მოიპოვება.

### Flapdoodle Dealing

„Flapdoodle Dealing" არის ჯგუფის კომპოზიცია, რომელიც სრულდებოდა 1966 წელს. ვარაუდობენ, რომ იგი ინსტრუმენტული ნომერი იყო, რომლის სათაური როჯერ უოტერსს ეკუთვნოდა. ჯგუფმა ის ჩაწერა ლონდონში, ყველა წმინდანის სახელობის საეკლესიო დარბაზში, 1966 წლის 14 ოქტომბერს. ეს ან სხვა ჩანაწერი არსად მოიპოვება.

### Let's Roll Another One

„Let's Roll Another One" არის სიდ ბარეტის სიმღერა, რომელიც მოგვიანებით გამოვიდა, როგორც „Candy And A Currant Bun". მასში ჟღერს ორიგინალური ტექსტი, რომელიც ჰალუცინოგენების თემის ჭარბი ციტირების გამო შეცვლილი იქნა.

### She Was A Millionaire

„She Was A Millionaire" სიდ ბარეტის სიმღერაა, რომელიც ჩაიწერრა ები-როუდის სტუდიებში, 1967 წლის აპრილში და დაგეგმილი იყო „See Emily Play"-ს შემდეგ სინგლის სახით გამოსაცემად. ცნობილია, რომ პირველი სტრიქონები იყო „She Was A Millionaire/She Had Some Time To Spare". ინსტრუმენტული ნაწილი ჩაწერილი იქნა პინკ ფლოიდის მიერ, მაგრამ ძირითადი ფირები სავარაუდოდ წაიშალა. მიუხედავად ამისა, სიმღერის ელემენტები მოხვდა ბარეტის სოლო კომპოზიციაში „Opel", რომელიც 1969 წელს ჩაიწერა. სიდის მიერ ალბომზე *Barrett* 1970 წელს მუშაობისას ჩაიწერა პირობითი ინსტრუმენტული ვერსიაც (მიკროფონისგან მოშორებით წაღიღინებული ტექსტით). საბოლოოდ, სიმღერა დაუსრულებელი დარჩა, თუმცა 1970 წლის ინსტრუმენტული ვერსია ინახება EMI-ს არქივში.

### Reaction in G

„Reaction in G", რომელსაც ხოლმე შეცდომით უწოდებენ „Stoned Alone", არის პინკ ფლოიდის იშვიათი ინსტრუმენტული კომპოზიცია. მისი ნაწყვეტების მოსმენა შესაძლებელია პინკ ფლოიდის ბუტლეგებზე. თავად კომპოზიცია არის ჯგუფის ცინიკური პასუხი მოყვარულებისა და პრომოუტერების თხოვნაზე, კონცერტებზე დაეკრათ ცნობილი სიმღერები „Arnold Layne" და „See Emily Play" (რასაც ჯგუფი პრინციპულად ეწინააღმდეგებოდა). როგორც წესი, კონცერტებზე „Reaction in G" წარმოდგენილი იყო თავისუფალი მუსიკალური იმპროვიზაციის სახით.

საკონცერტო ვერსია თავდაპირველად ვრცელდებოდა ბუტლეგებზე. საბოლოოდ გამოიცა ბოქს-სეტის *The Early Years 1965–1972* შემადგენლობაში.

### Experiment

ინსტრუმენტული ვერსია, ჩაწერილი სტუდიაში Sound Techniques 1967 წლის 4 სექტემბერს. ჩანაწერის პირველი 90 წამი შეტანილია სხვადასხვა ბუტლეგში. ნომერს შეცდომით ეწოდება „Sunshine" – უკანასკნელი მოგვიანებით იქცა „Matilda Mother"-ის სახელწოდებად.

### One in a Million

„One in a Million" (აგრეთვე ცნობილი როგორც „Rush in a Million", „Once in a Million", „Rust in a Million" და „Brush Your Window") არის ჯგუფის სიმღერა, რომელიც 1967 წელს სრულდებოდა. ცნობილია რომ ჩაიწერა კოპენჰაგენში, 1967 წლის 13 სექტემბერს გამართულ კონცერტზე. სახელწოდების სხვადასხვა ვერსია გამომდინარეობს იქიდან, რომ ჩანაწერზე ბუნდოვნად ისმის თუ როგორ აცხადებს მას როჯერ უოტერსი (რომელიც სიმღერას თავად ასრულებდა).

### Intremental

„Intremental" — ჯგუფის ერთ-ერთი სიმღერის თანმხლები ინსტრუმენტული კომპოზიცია, რომელიც ჩაიწერა 1967 წელს, სტუდიაში De Lane Lea. ვარაუდობენ, რომ ეს არის კომპოზიციის In The Beechwoods გაგრძელება.

### Early Morning Henry

„Early Morning Henry" არის დემო ვერსია, რომელიც იწერებოდა იგივე პერიოდში, რაც „Set The Controls For The Heart Of The Sun" - როგორც მითითებულია დევიდ პარკერის წიგნში „Random Precision", სადაც განიხილება სიდ ბარეტის ჩანაწერები. ავტორმა, თავისივე აღიარებით, სცადა ნიკ მეისონთან დაკავშირება, რათა დაედგინა, თუ რა იყო ეს სიმღერა, თუმცა მეისონს მასზე არაფერი ახსოვდა. ითვლება, რომ სიმღერის ძირითადი ფირი დაკარგულია.

### Green Onions

„Green Onions"-ის, Booker T. & the M.G.'s-ის სიმღერის ვერსია. შესრულდა BBC1-ის გადაცემაში *Tomorrow's World*, 1967 წლის 12 დეკემბერს.

### Have You Got It Yet?

„Have You Got It Yet?" — სიდ ბარეტის მიერ დაწერილი, დაუსრულებელი სიმღერა. იქმნებოდა იმ პერიოდში, როდესაც პინკ ფლოიდი ხუთკაციანი შემადგენლობით არსებობდა (დევიდ გილმორის ჩათვლით). ამ პერიოდში ბარეტს, რომლის გონებრივი მდგომარეობა და გართულებული ხასიათი ჯგუფს პრობლემებს უქმნიდნენ, ურჩიეს შინ დარჩენა და სიმღერების წერა. დაგეგმილი იყო, რომ იგი ჯგუფისათვის სიმღერებს ისევე შექმნიდა, როგორც The Beach Boys-ის წევრი ბრაიან უილსონი, რომელიც ასევე შინაურ პირობებში მუშაობდა.

ბარეტის არაპროგნოზირებადი ქცევა და იუმორის იდიოსინკრეზული გრძნობა საბოლოო ჯამში აისახა Have You Got It Yet?-ში. როდესაც ჯგუფის სხვა წევრებმა სცადეს სიმღერის გაცნობა და შესრულება, სიდი ცვლიდა მელოდიასა და სტრუქტურას და სხვები ვერ მიჰყვებოდნენ მის ჩანაფიქრს while singing the chorus "Have You Got It Yet?" and having the rest of the band answer "No, no!".. სიმღერისას სიდი იმეორებდა ფრაზას „Have You Got It Yet?" (ქართ. უკვე მიხვდით?), სხვები კი პასუხობდნენ - „No, no!" (ქართ. უკვე მიხვდით?). ჯგუფიდან წასვლამდე ეს იყო სიდის მიერ სიმღერის დაწერის უკანასკნელი მცდელობა. ფილმში „The Pink Floyd and Syd Barrett Story" როჯერ უოტერსი ამბობს, რომ მას შემდეგ, რაც სიდი სიმღერას შესასწავლად სულ უფრო და უფრო შეუძლებელ მასალად აქცევდა, მან (უოტერსმა) გადადო ბას გიტარა, დატოვა ოთახი და აღარასოდეს დაუკრავს სიდთან. ჯგუფის ან ბარეტის მიერ სიმღერის საბოლოო ვერსია არ ჩაწერილა.

გვიანდელი პერიოდის გამოუცემელი მასალა
-------------------------------------

### ინსტრუმენტული კომპოზიციები „კომიტეტიდან"

1968 წლის დასაწყისში პინკ ფლოიდმა ჩაწერა რამდენიმე ინსტრუმენტული კომპოზიცია, რომლებიც მოხვდა პიტერ საიკსის ფილმში „კომიტეტი". თავდაპირველად სიმღერები უნდა დაეწერა სიდ ბარეტს, მაგრამ მისი სოლო-მცდელობები წარუმატებელი აღმოჩნდა. ჯგუფმა, უკვე გილმორთან ერთად, ყველაფერი ჩაწერა ლონდონში. ორი ძირითადი კომპოზიცია ეფუძნება ერთსა და იმავე მელოდიას, თუმცა წარმოდგენილია სხვადასხვა ტემპით. გიტარის მთავარი რიფი ჟღერს პირველ ვერსიაში, ხოლო კლავიშებიანები – მეორეში. მესამე, ხანგრძლივი ინსტრუმენტული ნომერი, არის „Careful With That Axe, Eugene"-ის ადრეული ვერსია. მისი შესავალი წარმოადგენს ტაბლებზე დაკრულ პარტიას, რომელიც სტუდიაში უკუღმა შებრუნებული ეფექტით დაამუშავეს. აგრეთვე ჟღერს გიტარებს და მაღალი ტონალობის მქონე ხმოვანი ეფექტი. სპეციფიკური ჟღერადობის გამო ზოგიერთი მსმენელი თვლის, რომ იგი წარმოადგენს ბარეტის იდეას, რომელიც თავად ჯგუფმა მოგვიანებით გამოიყენა. პირველი და მეორე კომპოზიცია გამოვიდა ბოქს-სეტის *The Early Years 1965—1972* შემადგენლობაში. 

### Richard's Rave Up

ჩაიწერა 1968 წლის 13 თებერვალს, ალბომის *A Saucerful of Secrets* სესიების პერიოდში.

### The Boppin' Sound

ჩაიწერა 1968 წლის 13 თებერვალს, ალბომის *A Saucerful of Secrets* სესიების პერიოდში. ხმის მიქსზე იმავე დღეს იმუშავეს.

### Incarceration of a Flower Child

1968 წელს როჯერ უოტერსის მიერ დაწერილი სიმღერა, რომელიც პინკ ფლოიდის მიერ არასოდეს ჩაწერილა. სავარაუდოდ, მისი ტექსტი სიდ ბარეტის შესახებ არის, მაგრამ უოტერსს ეს არ დაუდასტურებია. სიმღერა საბოლოოდ ჩაიწერა მერიან ფეიტფულის მიერ, 1999 წლის ალბომისთვის *Vagabond Ways*. მისი პირველი სტრიქონების თანმხლები მელოდია და ტექსტი სიმღერის „Your Possible Pasts" იდენტურია (ალბომიდან *The Final Cut*).

### Stefan's Tit

Stefan's Tit არის გამოუცემელი სიმღერა ალბომის *More* ჩაწერის სესიებიდან.

### Paris Bar

სხვა გამოუცემელი სიმღერა ალბომის *More* ჩაწერის სესიებიდან.

### Theme (Dramatic Version)

გამოუცემელი სიმღერა ალბომის *More* ჩაწერის სესიებიდან.

### Alan's Blues

„Alan's Blues" არის ინსტრუმენტული ბლუზური კომპოზიცია, რომელიც პირველად ფილმისათვის „ზაბრისკი პოინტი", 1969 წლის დეკემბერში ჩაიწერა. ეს ვერსია 1997 წელს, ფილმის საუნდტრეკის ვრცელ ვერსიასთან ერთად გამოიცა, სათაურით „Love Scene 6". 1970 წელს იგი სრულდებოდა კონცერტებზე, საუნდტრეკის სხვადასხვა ინსტრუმენტულ კომპოზიციასთან, მაგრამ მოგვიანებით საკონცერტო პროგრამიდან ამოღებული იქნა. 1972 წელს იგი სრულდებოდა ბისზე. შესაძლოა, ჩაწერილი იქნა 1971 წელს. მოიპოვება საკონცერტო ბუტლეგურ ჩანაწერებზე, ხშირად - სათაურით „Pink Blues".

### Rain in the Country

 მთავარი სტატია: Unknown Song და Crumbling Land.
გამოუცემელი კომპოზიცია ფილმის „ზაბრისკი პოინტი" საუნდტრეკის ჩაწერის პერიოდიდან. ჩაწერილია 1969 წელს და ეფუძნება დევიდ გილმორის სოლო კომპოზიციას „The Narrow Way" (ალბომიდან *Ummagumma*). საუნდტრეკსა და ფილმში გამოყენებული არ იქნა, მაგრამ შეტანილია ბუტლეგურ ჩანაწერებში. განსხვავებული ვერსიას ოფიციალურად გამოვიდა საუნდტრეკის 2 დისკიან გამოცემაზე (1997).

### Oenone

ვრცელი ინსტრუმენტული კომპოზიცია, რომელიც დაგეგმილი იყო ფილმის „ზაბრისკი პოინტი" ერთ-ერთ, უდაბნოში სქესობრივი აქტის ამსახველ სცენაში შესატანად. ჩაიწერა მისი სამი დუბლი - Love Scene No. 1, Love Scene No. 2 და Love Scene No. 3. ყოველი მათგანი ერთმანეთისგან განსხვავდება, მაგრამ სამივეში ჟღერს ორგანისა და გიტარის მოტივი. Oenone მომდინარეობს ბერძნული მითოლოგიის პერსონაჟის სახელიდან. სხვადასხვა ბუტლეგურ ჩანაწერზე ასევე მითითებულია სათაური Oneone.

### Just Another Twelve Bar

იმპროვიზაცია, ჩაწერილი *Atom Heart Mother*-ის 1970 წლის ტურნეს პერიოდში. ახლოს არის „Biding My Time"-ის ბლუზურ იმპროვიზაციასთან.

### Pink Blues

ხშირად უწოდებენ უბრალოდ „Blues"-ს. ეს არის ბლუზური იმპროვიზაცია, რომელიც ჟღერდა *Meddle*-ის პერიოდის კონცერტებზე, 1971 წელს. იხ. აგრეთვე „Alan's Blues".

### Corrosion in the Pink Room

„Corrosion in the Pink Room" არის კომპოზიცია, რომლის ავტორები არიან როჯერ უოტერსი, დევიდ გილმორი, რიჩარდ რაიტი და ნიკ მეისონი. ეს არის ინსტრუმენტული ნომერი, რომელიც 1970-იანი წლების დასაწყისში ჯგუფის კონცერტებზე სრულდებოდა. წარმოადგენს ავანგარდულ კოლაჟს, რომელშიც გაერთიანებულია რაიტის მიერ ფორტეპიანოზე შესრულებული მელოდია, როჯერ უოტერსის სკეტ ვოკალი (კომპოზიის „Several Species of Small Furry Animals Gathered Together in a Cave and Grooving with a Pict" მსგავსად), „Funky Dung"-ის მსგავსი ფანკური იმპროვიზაცია და ვეშაპების მსგავსი ხმები, რომლებიც ასევე ჟღერს სიმღერებში „Embryo" და „Echoes". მიუხედავად იმისა, რომ კომპოზიცია ოფიციალურად არ გამოცემულა, არსებობს მისი ვიდეოჩანაწერი. როჯერ უოტერსი კომპოზიციის შესრულებისას ხშირად ახსენებდა ვინმე სტივენს – სავარაუდოდ, იგი გულისხმობდა ჯგუფის მენეჯერ სტივ ო’რურკს.

### The Merry Xmas Song

ნიკ მეისონის მიერ 1969 წელს ჩაწერილი სიმღერა. ეს BBC-ს რადიოსადგურისათვის იქნა ჩაწერილი. აღსანიშნავია, რომ ეს ერთ-ერთია ჯგუფის ოთხი სიმღერიდან, რომლებშიც ჟღერს ნიკის ვოკალი. სიმღერა მხოლოდ ბუტლეგურ ჩანაწერებზე მოიპოვება.

### Long Blues

ბლუზური იმპროვიზაცია, რომელიც შესრულდა 1970 წელს მონტრეში. უოტერსმა გამოაცხადა: „დრო აზროვნების გასაფართოვებლად აღარ არის, ამიტომ დავუკრავთ დამამშვიდებელ მუსიკას". მიუხედავად იმისა, რომ ნომერი „Alan's Blues"-ის მსგავსია, აგრეთვე ჟღერს ელემენტები „Atom Heart Mother"-იდან და „Mudmen"-იდან. ჩანაწერი შეტანილია ბუტლეგში *Early Flights, Volume 1*.

### Bitter Love

ეს სიმღერა დაიწერა როჯერ უოტერსის მიერ. სიმღერა ეძღვნება უსიამოვნო გამოცდილებას, რომელიც ჯგუფმა შეიძინა ჟურნალში გამოქვეყნებული, სასმელის Gini რეკლამის შემდეგ. სპეციალურად ამ რეკლამისათვის პინკ ფლოიდის წევრებმა რამდენიმე პრომო-ფოტოსურათი გადაიღეს. ტექსტში საუბარი იყო სულის უდაბნოში გაყიდვაზე. ცნობილია მისი მეორე სათაურიც, „How Do You Feel?".

გარდა ამისა, არსებობს ვარაუდი, რომ „Bitter Love" იყო რეკლამისათვის ჩაწერილი სიმღერა, ხოლო „How Do You Feel?" იყო სწორედ ის, რაც როჯერმა დაწერა წარუმატებელ სარეკლამო კამპანიასთან დაკავშირებით.

### Drift Away Blues

„Drift Away Blues" არის პირობითი სათაური, რომლითაც ცნობილია ჯგუფის მიერ 1977 წლის 6 ივლისს, მონრეალში, ბისზე შესრულებული ბლუზური იმპროვიზაცია. კომპოზიციას წინ უსწრებდა დამქანცველი საკონცერტო ტურნე.

ჯგუფის 1977 წლის ტურნე In the Flesh იყო პირველი, რომელიც მოიცავდა დიდ სტადიონებს. 1977 წლის ივლისში, მონრეალში გამართული შოუს დროს მოყვარულთა მცირე ჯგუფი, რომელიც სცენის წინ იმყოფებოდა, თავისი ყვირილით იმდენად გამაღიზიანებლად მოქმედებდა როჯერზე, რომ მან მოთმინება დაკარგა და ერთ-ერთ მათგანს შეაფურთხა. შემდეგ უოტერსმა გამოაცხადა: „ვინაიდან საკუთარ სიმღერებს ვეღარ ვუკრავთ, აი ამ მუსიკის თანხლებით შინ წავიდეთ". დევიდ გილმორი ინციდენტით გაღიზიანებული იყო და სცენა დატოვა. ბლუზის სამოყვარულო ჩანაწერი ბუტლეგურ ჩანაწერებშია შეტანილი.

### Overture

„Overture" არის ფილმისთვის „პინკ ფლოიდი: კედელი" დაწერილი შესავალი. უცნობია, ჩაწერილა თუ არა იგი ოდესმე.

### Death Disco

ალბომში *The Wall* შესატანად დაგეგმილი კომპოზიცია, რომელშიც რადიო დიჯეი მაყურებლებს დასცინოდა. სხვადასხვა წყარო არასწორად უთითებს მის სათაურს, როგორც „The Death of Disco" ან „The Death of Cisco". ვარაუდობენ, რომ სიმღერაში გამოყენებულმა ტექსტურმა იდეებმა გადაინაცვლეს „In the Flesh"-ში, ხოლო გიტარაზე შესრულებული რიფი მოხვდა „Young Lust"-ში.

გამოუცემელი ალბომები
--------------------

### „კომიტეტი" - საუნდტრეკი

ერთ დროს დაგეგმილი იყო ფილმში „კომიტეტი" შეტანილი მუსიკალური ჩანაწერების კრებულის გამოცემა. ამ ფილმისათვის ჯგუფმა ჩაწერა რამდენიმე უსათაური კომპოზიცია. ფილმში ასევე ჟღერს ჯგუფის The Crazy World of Arthur Brown სიმღერა „Nightmare".

ბუტლეგური ჩანაწერები (როგორც გრამფირფიტებისა, ასევე СD-ების სახით) ჯგუფის მოყვარულთა მიერ იქნა გავრცელებული. მოპოვებული მასალა ხანგრძლივობით შეადგენს სტანდარტული გრამფირფიტის ერთ მხარეს. ვარაუდობენ, რომ ამის გამო მისი გამოცემა კომერციულად მომგებიანი არ იქნებოდა.

### „ზაბრისკი პოინტი" - საუნდტრეკი

2011 წელს ბუტლეგური ჩანაწერების განხილვისა და გაცვლის ერთ-ერთ ფორუმზე გავრცელდა დაუდასტურებელი ინფორმაცია, რომ ფილმის „ზაბრისკი პოინტი" საუნდტრეკის გამოცემა დაგეგმილი იყო განსხვავებული სახით - მხოლოდ პინკ ფლოიდის მუსიკით (რომლის ნაწილი არ იქნა შეტანილი ფილმში). გავრცელებული ინფორმაციით, კომპოზიციების სია უნდა ყოფილიყო ასეთი:

1. „Heart Beat, Pig Meat"
2. „Country Song"
3. „Fingal's Cave"
4. „Crumbling Land"
5. „Alan's Blues"
6. „Oenone"
7. „Rain in the Country/Unknown Song"
8. „Come in No. 51, Your Time Is Up/Careful with That Axe, Eugene"

16 დამატებითი კომპოზიცია ოფიციალურად გამოვიდა ბოქს-სეტის *The Early Years 1965—1972* შემადგენლობაში.

### *Household Objects*

ალბომის *The Dark Side of the Moon* წარმატების შემდეგ ჯგუფი ერთგვარ კრიზისში იმყოფებოდა და სცადა ექსპერიმენტული *Household Objects*-ის ჩაწერა. მუსიკალური ბგერების მისაღებად ჯგუფის წევრები სტუდიაში ატარებდნენ ცდებს შინაური მოხმარების სხვადასხვა ნივთთან - ხელის მიქსერებთან, რეზინის ფირებთან, ჭიქებთან და ა.შ. სხვადასხვა მიზეზის გამო, ალბომზე მუშაობა შეწყვიტეს.

ჯგუფის კამპანიის Why Pink Floyd...? ფარგლებში 2011 წლის სექტემბერსა და ნოემბერში გამოიცა ორი კომპოზიცია ამ სესიებიდან - „The Hard Way" და „Wine Glasses".

### *Spare Bricks*

ალბომის *The Wall* მიხედვით შექმნილი ფილმის „პინკ ფლოიდი: კედელი" (1982) გადაღების პერიოდში ჯგუფს დაგეგმილი ჰქონდა სპეციალური ფილმისათვის ჩაწერილი სიმღერებისგან შედგენილი ინდივიდუალური ალბომის გამოცემა. მასში ასევე დაგეგმილი იყო ალბომის პერიოდში სტუდიაში ჩაწერილი დემო ვერსიების შეტანა. ალბომის ორიგინალური სათაური უნდა ყოფილიყო „Spare Bricks" (ქართ. სათადარიგო აგურები), თუმცა მოგვიანებით იგი The Final Cut-ით შეცვალეს.

### *The Big Spliff*

*The Big Spliff* არის ემბიენტური მუსიკის ჟანრის და იქმნებოდა ალბომის *The Division Bell* პარალელურად. ჯგუფის წევრები აპირებდნენ მის გამოცემას, მაგრამ ჩანაფიქრზე უარი თქვეს. მიუხედავად ამისა, 2014 წელს ცნობილი გახდა, რომ ჯგუფის ახალი ალბომი *The Endless River* ეფუძნებოდა ამ სესიებს. ნიკ მეისონმა და დევიდ გილმორმა განმარტეს, რომ გამოყენებული იქნებოდა მხოლოდ მცირე ნაწილი.

იხილეთ აგრეთვე
--------------

* *The Man* and *The Journey*
* პინკ ფლოიდის ბუტლეგური ჩანაწერები
* პინკ ფლოიდის სიმღერების სია

სქოლიო
------

1. 1 2  Unreleased Pink Floyd material: One in a Million. Pinkfloydhyperbase.dk. ციტირების თარიღი: 21 სექტემბერი 2012.
2. 1 2  პალასიოსი, ჯულიან (2010). „Summer Tempests", *Syd Barrett & Pink Floyd: Dark Globe*, განახლებული, ლონდონი:  Plexus,   გვ. 272. ISBN 0-85965-431-1.
3. ↑  მენინგი, ტობი (2006). „Soundtracks, Compilations & Bootlegs", *The Rough Guide to Pink Floyd*, პირველი გამოცემა, ლონდონი:  Rough Guides,   გვ. 226. ISBN 1-84353-575-0.
4. ↑  პალასიოსი, ჯულიან (2010). „Vegetable Man", *Syd Barrett & Pink Floyd: Dark Globe*, განახლებული, ლონდონი:  Plexus,   გვ. 288. ISBN 0-85965-431-1.
5. ↑  შეფნერი, ნიკოლას (2005). „Apples and Oranges", *Saucerful of Secrets: პინკ ფლოიდის ოდისეა*, ახალი, ლონდონი:  Helter Skelter,   გვ. 265. ISBN 1-905139-09-8.
6. 1 2  მენინგი, ტობი (2006). „The Underground", *The Rough Guide to Pink Floyd*, პირველი გამოცემა, ლონდონი:  Rough Guides,   გვ. 45. ISBN 1-84353-575-0.
7. 1 2  შეფნერი, ნიკოლას (2005). „Prologue - Wish You Were Here", *Saucerful of Secrets: პინკ ფლოიდის ოდისეა*, ახალი, ლონდონი:  Helter Skelter,   გვ. 14. ISBN 1-905139-09-8.
8. ↑  დილორენცო, კრის. "Syd Barrett: Careening Through Life." *Trouser Press* February 1978 გვ. 26–32
9. ↑  პალასიოსი, ჯულიან (2010). „Thunder Within the Earth", *Syd Barrett & Pink Floyd: Dark Globe*, განახლებული, ლონდონი:  Plexus,   გვ. 317. ISBN 0-85965-431-1.
10. ↑  თომპსონი, დეივ. Incarceration of a Flower a Child - Marianne Faithfull : Listen, Appearances, Song Review. AllMusic. ციტირების თარიღი: 20 სექტემბერი 2012.
11. 1 2  პალასიოსი, ჯულიან (2010). „The Return of Ulysses", *Syd Barrett & Pink Floyd: Dark Globe*, განახლებული, ლონდონი:  Plexus,   გვ. 392. ISBN 0-85965-431-1.
12. 1 2  მენინგი, ტობი (2006). „The Underground", *The Rough Guide to Pink Floyd*, პირველი გამოცემა, ლონდონი:  Rough Guides,   გვ. 46. ISBN 1-84353-575-0.
13. ↑  დემელონი, ტომ. Vagabond Ways - Marianne Faithfull : Songs, Reviews, Credits, Awards. AllMusic. ციტირების თარიღი: 20 სექტემბერი 2012.
14. ↑   IN THE COUNTRY
15. ↑  მენინგი, ტობი (2006). „Soundtracks, Compilations & Bootlegs", *The Rough Guide to Pink Floyd*, პირველი გამოცემა, ლონდონი:  Rough Guides,   გვ. 227. ISBN 1-84353-575-0.
16. ↑  Unreleased Pink Floyd material: Oenone. Pinkfloydhyperbase.dk. ციტირების თარიღი: 21 სექტემბერი 2012.
17. ↑  მეისონი, ნიკ. *Inside Out: A Personal History of Pink Floyd* (Weidenfeld & Nicolson, 2004). ISBN 978-0-297-84387-0.
18. ↑  AWAY BLUES
19. 1 2  Unreleased Pink Floyd material: Overture. Pinkfloydhyperbase.dk. ციტირების თარიღი: 21 სექტემბერი 2012.
20. ↑  მეისონი, ნიკ. *Inside Out: A Personal History of Pink Floyd*,   გვ. 315.
21. ↑  Pink Floyd to release new album The Endless River in October. *Consequence of Sound* (6 ივლისი, 2014). ციტირების თარიღი: 6 ივლისი, 2014.
22. ↑  იანგი, ალექს.  (22 სექტემბერი 2014) Pink Floyd reveals details of new album, The Endless River. ციტირების თარიღი: 22 სექტემბერი 2014.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
პინკ ფლოიდი |
| --- |
|  |
| 
* **დეივიდ გილმორი**
* **ნიკ მეისონი**

* სიდ ბარეტი
* ბობ კლოუზი
* როჯერ უოტერსი
* რიჩარდ რაიტი
 |
|  |
| სტუდიური ალბომები | 
* *The Piper at the Gates of Dawn*
* *A Saucerful of Secrets*
* *More*
* *Ummagumma*
* *Atom Heart Mother*
* *Meddle*
* *Obscured by Clouds*
* *The Dark Side of the Moon*
* *Wish You Were Here*
* *Animals*
* *The Wall*
* *The Final Cut*
* *A Momentary Lapse of Reason*
* *The Division Bell*
* *The Endless River*
 |
|  |
| საკონცერტოალბომები | 
* *Ummagumma*
* *Delicate Sound of Thunder*
* *Pulse*
* *London '66–'67*
* *Is There Anybody Out There? The Wall Live 1980–81*
* *The Dark Side of the Moon Live at Wembley 1974*
 |
|  |
| კომპილაციები | 
* *The Best of the Pink Floyd*
* *Relics*
* *A Nice Pair*
* *A Collection of Great Dance Songs*
* *Works*
* *1967: The First Three Singles*
* *Echoes: The Best of Pink Floyd*
* *The Best of Pink Floyd: A Foot in the Door*
* *1967–1972: Cre/ation*
* *The Later Years: 1987–2019*
 |
|  |
| EP-ები | 
* *1967: The First Three Singles*
* *1965: Their First Recordings*
 |
|  |
| ბოქს-სეტები | 
* *Shine On*
* *Oh, by the Way*
* *Discovery*
* *The Early Years 1965–1972*
* *The Later Years*
* *The Dark Side of the Moon 50th Anniversary*
 |
|  |
| საუნდტრეკები | 
* *San Francisco*
* *The Committee*
* *Tonite Let's All Make Love in London*
* *More*
* *Zabriskie Point*
* *Obscured by Clouds*
* *პინკ ფლოიდი: კედელი*
* *La Carrera Panamericana*
 |
|  |
| სინგლები | 

|  |  |
| --- | --- |
| 1960-იანები | 
* „Arnold Layne" / „Candy and a Currant Bun"
* „See Emily Play" / „The Scarecrow"
* „Flaming" / „The Gnome"
* „Apples and Oranges" / „Paint Box"
* „It Would Be So Nice" / „Julia Dream"
* „Let There Be More Light" / „Remember a Day"
* „Point Me at the Sky" / „Careful with That Axe, Eugene"
* „The Nile Song"
 |
|  |
| 1970-იანები | 
* „One of These Days" / „Fearless"
* „Free Four"
* „Money" / „Any Colour You Like"
* „Time" / „Us and Them"
* „Have a Cigar" / „Welcome to the Machine" / „Shine On You Crazy Diamond Part I"
* „Another Brick in the Wall (Part II)" / „One of My Turns"
 |
|  |
| 1980-იანები | 
* „Run Like Hell" / „Don't Leave Me Now"
* „Comfortably Numb" / „Hey You"
* „When the Tigers Broke Free" / „Bring the Boys Back Home")
* „Not Now John" / „The Hero's Return"
* „Learning to Fly" / „Terminal Frost"
* „On the Turning Away"
* „One Slip" / „The Dogs of War"
 |
|  |
| 1990-იანები | 
* „Keep Talking"
* „Lost for Words"
* „What Do You Want from Me"
* „Take It Back" / „Astronomy Domine (საკონცერტო)"
* „High Hopes"
* „Wish You Were Here (საკონცერტო)" / „Coming Back to Life (საკონცერტო)"
 |
|  |
| 2010-იანები | 
* „Louder than Words"
* „Grantchester Meadows"
* „Childhood's End"
* „Green Is the Colour"
 |
|  |
| 2020-იანები | 
* „Hey, Hey, Rise Up!"
* „Brain Damage"
* „The Great Gig in the Sky"
 |

 |
|  |
| ფილმები | 

|  |  |
| --- | --- |
| კონცერტები | 
* *London '66–'67*
* *Pink Floyd: Live at Pompeii*
* *Delicate Sound of Thunder*
* *Pulse*
 |
|  |
| მხატვრული | 
* *პინკ ფლოიდი: კედელი*
* *The Final Cut Video EP*
 |
|  |
| დოკუმენტური | 
* *The Pink Floyd and Syd Barrett Story*
* *London '66–'67*
* *La Carrera Panamericana*
* *The Making of The Dark Side of the Moon*
* *The Story Of Wish You Were Here*
 |

 |
|  |
| ტურნეები | 
* 1968 წლის ტურნე
* The Man and the Journey
* 1970 წლის ტურნე
* 1971 წლის ტურნე
* Dark Side Of The Moon
* 1974 წლის ტურნეები
* 1975 წლის ტურნე
* In The Flesh
* The Wall
* A Momentary Lapse of Reason
* The Division Bell
 |
|  |
| სიები | 
* დისკოგრაფია
* სიმღერები
* გამოუცემელი სიმღერები
* დაუსრულებელი პროექტები
* სატელევიზიო გამოსვლები
* ვიდეოგრაფია
* წევრები
* საკონცერტო გამოსვლები
* ბუტლეგური ჩანაწერები
 |
|  |
| დაკავშირებული მედია და პროექტები | 
* 19367 Pink Floyd
* *The Amazing Pudding*
* The Australian Pink Floyd Show
* *Barn Jams*
* Brit Floyd
* *The Dark Side of the Moo*
* „Embryo"
* *Inside Out: A Personal History of Pink Floyd*
* *Live at the Empire Pool*
* *The Man* and *The Journey*
* *Music from The Body*
* Nick Mason's Saucerful of Secrets
* *Pinkfloydia*
* *Pink Floyd: The Music and the Mystery*
* „Proper Education"
* *Roger Waters: The Wall*
* *Synalpheus pinkfloydi*
* *Umma gumma*
* *Their Mortal Remains*
 |
|  |
| დაკავშირებული თემები | 
* The 14 Hour Technicolor Dream
* აზიმუთ კოორდინატორი
* Blackhill Enterprises
* Britannia Row Studios
* Dark Side of the Rainbow
* EMS Synthi A
* Games for May
* Midsummer High Weekend
* Publius Enigma
* Why Pink Floyd...?
* პინკ ფლოიდის ღორები
 |
|  |
| 
* ვიკიპედიის წიგნი წიგნი
* კატეგორიის გვერდი კატეგორია
* პორტალი
 |

 |